section_heading: Motori
paragraph_text: Ovaj motor je također nov, predstavljen je u Mondeu i S-MAX-u a koriste ga i Volvo modeli ali u izvedbi s 203 i 240 ks. Premda je baziran na Duratec motoru nadograđen je u mnogim stvarima poput Ti-VCT tehnologije, novim usisom i ispuhom, novi ECU te direktno ubrizgavanje goriva. Fordovi inženjeri su htjeli motor koji se ponaša poput atmnosferskog odnosno da razvija snagu kroz svih 6000 o/min, to su postigli low-inertia turbocharging sistemom. Turbo je namijenjen da radi 10 godina odnosno 240000 km. Motor razvija 250 ks i 340 Nm od 2000 do 4500 o/min.